Valado dos Fradesas

Valado dos Fradesas, tiksliau Valado doš Fradešas () – miestelis Portugalijoje, Leirijos apskrityje, Nazarė savivaldybėje, 3,5 km į rytus nuo Nazarė, 5,5 km į šiaurės vakarus nuo Alkobasos. Šalia gyvenvietės suteka Alkoa ir Arėjos upeliai. Stotis prie Lisabonos–Leirijos geležinkelio. Šalia eina Lisabonos–Leirijos greitkelis, atšakos į Nazarė, Alkobasą. Maisto, pašarų, porceliano pramonė.

Yra Šv. Sebastijono bažnyčia, Įsimylėjėlių šaltinis (nuo 1932 m.).

 Istorija 
Vietovės pavadinimas reiškia „brolių vienuolių (dos frades) aptvertas laukas (valado)“, kadangi gyvenvietė augo kaip cistersų Alkobasos vienuolyno ūkis.Manuel Vieira Natividade (1885). O mosteiro de Alcobaça (notas historicas). [S.l.]: Impressora Progresso. Veikė vienuolių įkurta žemės ūkio mokykla, žemdirbystės plotams melioruotas Alkoa baseinas.Maur Cocheril (1966). Études sur le monachisme en Espagne et au Portugal. [S.l.]: Les Belles Lettres. 1887 m. atidaryta geležinkelio stotis.

Iki 1855 m. Valado doš Fradešas priklausė Pederneirai, iki 1898 m. – Alkobasai, vėliau grįžo Pederneiros savivaldybei (nuo 1912 m. pervadinta Nazarė savivaldybe). Miestelis nuo 1991 m.«Lei n.º 104/91, de 16 de agosto»

 Šaltiniai 

Kategorija:Portugalijos gyvenvietės